stanford-oval/wikipedia huggingface dataset:
שארונאס מרצ'ולוניס
ביוגרפיה

מרצ'ולוניס נבחר בדראפט של 1987 במקום ה-127 על ידי הגולדן סטייט ווריורס. הוא המשיך לשחק באירופה בקבוצת סטאטיבה וילנה (ריטאס וילנה כיום) ובשנת 1988 נבחר לשחקן השנה באירופה וזכה עם נבחרת ברית המועצות במדליית זהב במשחקים האולימפיים שהתקיימו בסיאול.
עקב היכולת המרשימה שהציג באירופה מימשה גולדן סטייט את זכויותיה עליו והחתימה אותו בשנת 1989–1990. בעונת הרוקי שלו פתח שרונאס בשלושה משחקים בלבד אך שימש ככח אש משמעותי מהספסל והשיג 12.1 נקודות ב-52% מהשדה. מרצ'ולוניס לא דיבר אנגלית בצורה טובה ולכן מינה מאמן הווריורס, דון נלסון את בנו דוני שישמש כמתורגמן עבור השחקן הליטאי. מרצ'ולוניס המשיך לשחק עבור הווריורס בעונות הבאות ועונת 92–1991 הייתה שנת השיא שלו בליגה בה השיג ממוצעים של 18.9 נקודות ב-53.8% מהשדה ו-3.4 אסיסטים וסיים במקום השני בדירוג השחקן השישי בליגה (הישג אותו שחזר גם בעונה שלאחר מכן).
לאחר שהחמיץ עונה וחצי עקב פציעה, עבר מרצ'ולוניס בעונת 95–1994 בטרייד לסיאטל סופרסוניקס עבור ריקי פירס. בעונה לאחר מכן, עבר שוב בטרייד, הפעם עבור פרנק בריקובסקי לקבוצת סקרמנטו קינגס. בעונה לאחר מכן עבר לדנוור נאגטס עבור מחמוד עבדול ראוף. העונות שמרצ'ולוניס שיחק מחוץ לגולדן סטייט היו פחות טובות משמעותית מבחינה אישית והוא סבל בהן מפציעות שונות. עונתו האחרונה בליגה הייתה עונת 97–1996 בה שיחק בדנוור.
את קריירת ה-NBA שלו סיים מרצ'ולוניס עם ממוצעים של 12.8 נקודות ב-50% מהשדה.
מרצ'ולוניס פרש ממשחק פעיל בגיל 33 בלבד. כיום בבעלותו אקדמיה ל־800 שחקנים צעירים בווילנה, שכבר הוציאה לאור שמות מפורסמים דוגמת לינאס קלייזה, סימאס יסאיטיס והאחים קשישטוף ודריוש לברינוביץ'.
בשנת 2014 נבחר להיכל התהילה של הכדורסל, וב-2015 הוצג כחבר היכל התהילה של פיב"א.
נבחרת ליטא

מרצ'ולוניס שיחק בתחילה עבור נבחרת ברית המועצות וזכה עימה במדליית זהב אולימפית ב-1988 ומדליית כסף באליפות אירופה ב-1989. לאחר התפרקותה של המעצמה הסובייטית והכרזת עצמאותה של ליטא, דחף הכוכב הליטאי להקמתה של נבחרת ליטא, שכנע שחקנים מקומיים להצטרף לנבחרת ואף דאג להשגת ספונסרים שונים.
באולימפיאדת ברצלונה 1992 הוביל מרצ'ולוניס ביחד עם ארווידאס סאבוניס את נבחרתו לזכייה במדליית ארד.
באליפות אירופה בכדורסל ב-1995 שהתקיימה באתונה הגיעה נבחרת ליטא למשחק הגמר מול נבחרת יוגוסלביה החזקה בה שיחקו בין היתר ולאדה דיבאץ ואלכסנדר ג'ורג'ביץ'. בדקה ה-38 פרצה מהומה גדולה במגרש לאחר שסאבוניס חטף עבירה טכנית, והליטאים סירבו להמשיך במשחק אך שוכנעו על ידי ג'ורג'ביץ' לחזור למגרש. המשחק המותח הסתיים בתוצאה 90–96 לטובת היוגוסלבים שנהנו מהצגה גדולה של ג'ורג'ביץ' שקלע 42 נקודות. מנגד החזיק מרצ'ולוניס את קבוצתו בתמונה לאורך המשחק וקלע 32 נקודות. משחק זה נחשב למשחק הטוב ביותר בתולדות אליפות אירופה בכדורסל. מרצ'ולוניס סיים כמלך הסלים של הטורניר עם 22 נקודות בממוצע ובסופו נבחר לשחקן המצטיין של הטורניר.
באולימפיאדת אטלנטה (1996) זכה שוב מרצ'ולוניס עם נבחרתו במדליית הארד.
מחוץ למגרש

ב-1993 הקים מרצ'ולוניס את הליגה הליטאית בכדורסל והיה הנשיא הראשון שלה.
ב-1999 הקים את ליגת הכדורסל הצפון אירופית והיה הקומישינר הראשון שלה. ליגת זו הפכה בהמשך לליגה הבלטית.
כיום הוא איש עסקים מצליח בארץ מולדתו, ליטא.
שולחן הפגישות של נשיא רוסיה

| --- | --- |

 מידע כללי
 תאריך יצירה:  שנות ה־90 של המאה ה־20 
 טכניקה וחומרים:  אשור 
 ממדים בס"מ
 אורך:  6 מ' 
 נתונים על היצירה
 מיקום:  הקרמלין
 
שולחן הפגישות של נשיא רוסיה, ולדימיר פוטין הוא שולחן סגלגל מעץ אשור לבן, שהותקן בקרמלין במוסקבה בסוף שנות ה-90, בתקופת נשיאותו של בוריס ילצין. השולחן באורך שישה מטרים ונתמך על שלושה מעמדי עץ חלולים. הוא מצופה בלכה לבן וזהב בצדו.
OAK Furniture, נגרייה בקאנטו שבאיטליה, טענה כי יצרה את השולחן, כחלק מעסקה לריהוט חלקים בקרמלין בין השנים 1995 ו-1997. OAK הפיקה תמונה של השולחן בספר שיצא לאור בשנת 1999. עם זאת, יצרן ארונות ספרדי טען שהוא ייצר את השולחן.
היסטוריה

בשנת 2022, נשיא רוסיה ולדימיר פוטין השתמש בשולחן בפגישות עם מנהיגי העולם, בין היתר עם עמנואל מקרון, אולף שולץ ואנטוניו גוטרש. פוטין צולם כשהוא יושב בקצה אחד של שולחן ישיבות לבן ארוך מאוד, כששאר המשתתפים יושבים הרחק ממנו בקצה השני. פוטין גם צולם כשהוא משתתף בפגישות מרוחקות דומות עם בכירים בממשל הרוסי בשולחנות ארוכים אחרים. במהלך הפלישה הרוסית לאוקראינה, השולחן הפך לתופעת אינטרנט.
עלו השערות שפוטין בוחר להשתמש בשולחן הארוך בניסיון להפחיד ולהקרין דימוי של כוח, או מחשש להידבקות ב-COVID-19. פוטין צולם כשהוא משתתף בפגישות כשהוא יושב בסמוך לשי ג'ינפינג באותה תקופה.
הערות שוליים

↑  גם אם זה עולה על כל דמיון, לפוטין יש אופוזיציה ברוסיה, באתר מקור ראשון, ‏2022-02-24
↑  מעצב השולחן הארוך של פוטין מגלה את שוויו, באתר בחדרי חרדים
↑  Derek Saul, Putin's Long Tables Explained: Why He Puts Some Leaders, Including Germany’s Scholz, At An Extreme Distance, Forbes (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שולחן הפגישות של נשיא רוסיה".
פוטין ופוליטקאים בפגישה, 2000
שלווה דדיאני

| --- | --- |

שלווה דדיאני לבוש בצ'וחה
 לידה:  21 במאי 1874 זסטפוני, פלך כותאיסי, האימפריה הרוסית 
 פטירה:  15 במרץ 1959 (בגיל 84) טביליסי, ברה"מ 
 מדינה:  האימפריה הרוסית, הרפובליקה הדמוקרטית של גאורגיה, ברית המועצות 
 מקום קבורה:  פנתאון מתאצמינדה
 תפקיד:  חבר הסובייט העליון 
 מפלגה:  המפלגה הקומוניסטית של ברית המועצות 
 פרסים והוקרה:  עיטור לנין  מדליה לגבורת העמל במלחמת המולדת הגדולה 1941–1945  עיטור הדגל האדום של העמל  אמן העם של הרפובליקה הסובייטית הסוציליסטית של גאורגיה 
 
איליה צ'בצ'בדזה (משמאל), שלווה דדיאני (מימין) ואקקי צרתלי (מאחור). 1911
שַׁלווַה דַדיאני (בגאורגית: შალვა დადიანი;‏ 21 במאי 1874 – 15 במרץ 1959) היה סופר, שחקן ומחזאי גאורגי.
רצח מנצ'יו והמשפט בטורנו סברין

המתנקש, קורנליו זליה קודריאנו
ב-25 באוקטובר 1924, בבית המשפט ביאשי, רומניה, נרצח ביריות אקדח הפרפקט המקומי קונסטנטין מנצ'יו על ידי קורנליו זליה קודריאנו לעיני קהל שכלל שוטרים. המשפט של קודריאנו נערך הרחק מיאשי, בטורנו סברין, אליה נהרו המוני חסידים של קודריאנו, שגדשו את אולם המשפט ואת רחבי העיר. במשפט זוכה הנאשם על ידי המושבעים והאירוע הפך לחגיגה מתמשכת של אוהדי קודריאנו החוזרים לבתיהם ברחבי רומניה.
הרקע לאירועים

ב-5 בספטמבר 1923 מינה ראש ממשלת רומניה, יון (יונל) ברטיאנו, את קונסטנטין מנצ'יו Constantin Manciu, מנהיג מקומי של המפלגה הלאומית ליברלית, לתפקיד הפרפקט של משטרת יאשי. המשימה הדחופה, שהוטלה עליו, הייתה לדכא את מהומות הסטודנטים בעיר, מהומות שכללו התנכלויות לסטודנטים היהודים על רקע פולמוס גופות היהודים בפקולטות לרפואה ברומניה והתביעה להנהגת נומרוס קלאוזוס. היו גם פגיעות בתיאטרון ובמסחר היהודי והתנכלויות לעוברי אורח יהודים ברחובות ובמסעדות. בראש הפורעים עמד קורנליו זליה קודריאנו, כך שהשניים מצאו עצמם בעימות מתמשך. ההפגנות הפרועות, שארגן קודריאנו, דוכאו בכוח רב על ידי משטרת יאשי בפיקודו של קונסטנטין מנצ'יו ומשטרה זו נקטה באלימות רבה כלפי הפורעים, רבים מהם סטודנטים, כולל מעצרים, מכות ועינויים במרתפי המשטרה.
אירועים מקדימים

באפריל 1924, זמן קצר לאחר ששוחרר מבית הסוהר בבוקרשט, הוכה קודריאנו על ידי שוטרי יאשי עד זוב דם, בעת שעבר ברחוב לפושנאנו בתוך קבוצה של כתריסר צעירים. חברי ליגת ההגנה הלאומית-נוצרית בראשותו של קודריאנו התארגנו מחדש בתוך מבנה, שקיבלו במתנה ביישוב "אונגני", בגדה הימנית של הפרוט, בקרבת יאשי, שם ייצרו לבנים לבניית מה שנועד להיות המעון התרבותי שלהם. באותו זמן שוב הוכה קודריאנו ביאשי, הפעם על ידי הקומיסר קלוס, יד ימינו של מנצ'יו. הסכסוך הגיע לשיא בסוף מאי 1924, כש-200 חיילים ו-40 שוטרים פשטו על הבית באונגני, עצרו עשרות סטודנטים, תוך הפעלת אלימות והעבירו אותם למעצר במרתפי משטרת יאשי, שם נחקרו בעינויים.
התלונות של הסטודנטים לא זכו לאוזן קשובה, להפך, למנצ'יו הוענק עיטור גבוה ושוטריו זכו לקידום. יהדות יאשי שמחה למצוא הגנה במשטרת יאשי ובמפקדה והגיבה בהתאם - העבירו כספים לשיפור מצב השוטרים ובחרו במנצ'יו לנשיא התאחדות "מכבי" המקומית.
הרצח

בין הצעירים שנעצרו ונחקרו בעינויים על ידי השוטרים היה סטודנט בשם Comârzan (קומרזאן), שנפצע קשה ואביו החליט לתבוע למשפט את מנצ'יו. ב-25 באוקטובר 1924, בבית המשפט ביאשי, נפגשו מנצ'יו, המוקף בשוטריו, וקודריאנו עם חבריו. קודריאנו הגיע כאחד מעורכי הדין של התובע, אך לא לקח שום חלק בתהליך המשפטי. קודריאנו יצא מהבניין והמתין למנצ'יו ביציאה וכשזה הגיע, שלף קודריאנו אקדח, ירה למוות במנצ'יו ופצע את המפקח קלוס ואת הקומיסר חושאנו. הוא הזמין כרכרה ונסע להסגיר את עצמו, נעצר, האקדח נלקח ממנו והוא נכלא עד למשפטו. בעקבות הרצח נעצרו גם חבריו הקרובים של קודריאנו ואפילו אביו, יון זליה קודריאנו, כחשודים בקשר לרצח, אך כעבור כמה ימים שוחררו בחלקם. קודריאנו טען שחש מאוים ופעל מתוך הגנה עצמית.
המשפט

המשפט היה צריך להתנהל עם חבר מושבעים ביאשי, אך בגלל התגייסותם ההמונית של חסידי קודריאנו מבין תלמידי התיכון והסטודנטים, חששו שזה ישפיע על המושבעים והחליטו להעביר את ניהול המשפט לפוקשאן. המשפט, שסוקר על ידי כל אמצעי התקשורת, עמד להיפתח ב-17 במרץ 1925. העיר פוקשאן אירחה את קודריאנו בחמימות רבה, בנותיו של שר העבודה של רומניה, ניקולאה קירקולסקו, שהיה תושב המקום, דאגו להביא אוכל שהן בישלו, לקודריאנו בבית המעצר ותפרו לו חולצה עממית מסורתית. חסידי קודריאנו הציפו את העיר והסביבה ושברו את החלונות לשלוש מאות בתים ומבני ציבור של יהודים. לאחר הישיבה הראשונה הוחלט להעביר את המשפט לטורנו סברין, הרחק מיאשי.
19,300 אנשים מכל רחבי רומניה ביקשו להופיע בפני בית המשפט, כדי לתת עדות לטובת קודריאנו. חסידי קודריאנו הגיעו בהמוניהם לטורנו סברין שבועיים לפני המשפט ועסקו בפעולות תעמולה וחלוקת חומר אנטישמי. מולם ניצבה אלמנת הנרצח, שהפיקה חוברת על בעלה ועותקיה חולקו לציבור. הרשויות החליטו לנהל את המשפט באולם של התיאטרון הלאומי המקומי, כדי לאפשר נוכחותם של צופים רבים ככל האפשר. חסידי קודריאנו המשיכו להגיע לעיר ברכבת, בקרונות מקושטים בפרחים וצלבי קרס. הסטודנטים מכרו לציבור דיוקנאות של קודריאנו. הגיע גם פרופסור אלכסנדרו קונסטנטין קוזה, סנדקו של קודריאנו, בליווי כמאה סטודנטים וסטודנטיות. לאולם בו התנהל המשפט נכנסו 400 אנשים, מאתיים עם כרטיסי ישיבה ומאתיים עם כרטיסי עמידה,
ב-28 במאי 1925 הסתיים המשפט, עשרת אלפים חסידי קודריאנו הקיפו את התיאטרון בו נוהל המשפט והמושבעים התכנסו לקבלת ההחלטה וחזרו כעבור חמש דקות - לכל 5 שאלות השופט הם השיבו בשלילה וזיכו בכך את קודריאנו וחבריו.
אחרי המשפט

עם יציאתו מבית המשפט פנה קודריאנו לבקר בכמה בתים של אוהדים מקומיים, כדי להודות להם. למחרת יצא ברכבת מיוחדת אל ביתו בחוש, שם תכנן לשאת את ארוסתו. הוא יצא מטורנו סברין ברכבת המיוחדת שנועדה לשלוש מאות אוהדיו מיאשי, שהגיעו ברכבת למשפט ועכשיו חזרו לביתם - לרכבת חובר קרון עבור אוהדיו מפוקשאן, קרון נוסף עבור אוהדיו מוסלוי ועוד קרון עבור אוהדיו מברלאד. המוני תושבים מקומיים ואוהדים ליוו אותו לרכבת בשירה, קישטו את הקרונות בפרחים ובדגלים ונפנפו לו במטפחות.
בכל תחנה בדרך התכנסו המונים ללוות את הרכבת של קודריאנו, אפילו באמצע הלילה, כך עברו את קראיובה ואת בוקרשט וכשהגיעו לפוקשאן, בשעה 3:00 בלילה, חיכו להם אלף איש ולרכבת עלתה משלחת נכבדים ובראשה כריסטקה סולומון. אנשי המשלחת ביקשו מקודריאנו לחזור לפוקשאן לעריכת טקס הנישואים הדתי והבטיחו לארח אותם ואת כל אורחיהם על חשבונם. סוכם שקודריאנו יגיע עם בני משפחתו לפוקשאן ב-14 ביוני.
הערות שוליים

↑  Procesele lui Corneliu Zelea Codreanu (1923-1934), Vol. I עמוד 15 (ברומנית)
↑  Asasinate politice în România interbelică - 1924, cazul Codreanu-Manciu (ברומנית)
↑  Dusmani de moarte (ברומנית)
↑  Corneliu Zelea Codreanu şi procesul de la Turnu Severin - un moment esenţial pentru Mişcarea Legionară קורנליו זליה קודריאנו והמשפט בטורנו סברין - נקודה משמעותית עבור התנועה הלגיונרית (ברומנית)
↑  כריסטקה סולומון היה בעל נכסים ממוצא ארמני וחתנו, יואן בלנארו, היה חבר ילדות של קודריאנו
↑  ברומניה הנישואים היו אזרחיים ובאו לידי ביטוי ברישום אדמיניסטרטיבי, אך כל החפץ בכך יכול היה לאחר מכן לערוך לעצמו גם טקס דתי, לפי המקובל בדתו.
התיאטרון בטורנו סברין, באולמו נערך משפטו של קודריאנו
שאבז הארט

שאבז הארט (באנגלית: Shavez Hart;‏ 6 בספטמבר 1992 – 3 בספטמבר 2022) היה אתלט מאיי בהאמה, סגן אלוף העולם באולם (פורטלנד 2016) בריצת שליחים 4x400 מטר.
קריירה מקצועית > 2013

באליפות העולם שנערכה בחודש אוגוסט במוסקבה שברוסיה סיים הארט במקום 36 במוקדמות ריצת 100 מטר בתוצאה של 10.36 שניות, ולא העפיל לחצי הגמר. כמו-כן, סיים יחד עם נבחרת השליחים של איי בהאמה במקום 14 במוקדמות ריצת שליחים 4x100 מטר בשיא לאומי חדש של 38.70 שניות, שלא סייע להעפלה לגמר.
קריירה מקצועית > 2015

באליפות העולם שנערכה בחודש אוגוסט בבייג'ינג שברפובליקה העממית של סין סיים הארט יחד עם נבחרת השליחים של איי בהאמה במקום 12 במוקדמות ריצת שליחים 4x100 מטר בתוצאה של 38.96 שניות, ולא העפיל לגמר.
קריירה מקצועית > 2016 > סגן אלוף העולם באולם בריצת שליחים 4x400 מטר

באליפות העולם באולם שנערכה בחודש מרץ בפורטלנד שבארצות הברית זכה הארט יחד עם נבחרת השליחים של איי בהאמה בריצת שליחים 4x400 מטר בשיא לאומי חדש של 3:04.75 דקות, אחרי נבחרת השליחים של ארצות הברית (3:02.45 דקות) ולפני נבחרת השליחים של טרינידד וטובגו (3:05.51 דקות).
קריירה מקצועית > 2016 > אולימפיאדת ריו דה ז'ניירו

באולימפיאדת ריו דה ז'ניירו שנערכה בחודש אוגוסט בריו דה ז'ניירו שבברזיל סיים הארט במקום חמישי במקצה המוקדמות השביעי בריצת 100 מטר בתוצאה של 10.28 שניות, ולא העפיל לגמר. כמו-כן, סיים במקום שביעי במקצה השני בשלב רבע הגמר בריצת 200 מטר בתוצאה של 20.74 שניות, וגם בה לא העפיל לגמר.
קריירה מקצועית > 2017

באליפות העולם שנערכה בחודש אוגוסט בלונדון שבממלכה המאוחדת נפסל הארט יחד עם נבחרת השליחים של איי בהאמה במוקדמות ריצת שליחים 4x100 מטר.
מותו

ב-3 בספטמבר 2022, שלושה ימים לפני יום הולדתו ה-30, נורה הארט למוות במהלך קטטה במגרש חנייה בצפון איי אבאקו שבאיי בהאמה.
שיאים אישיים > אצטדיון

100 מטר: 10.10 שניות (2015)
200 מטר: 20.23 שניות (2015)
400 מטר: 46.43 שניות (2015)
שיאים אישיים > אולם

60 מטר: 6.60 שניות (2017)
200 מטר: 20.57 שניות (2015)
400 מטר: 46.75 שניות (2015)
הערות שוליים

↑  Bahamian track athlete shot and killed in club parking lot brawl באתר Eye Witness News,‏ 3 בספטמבר 2022 (באנגלית)
| --- | --- |
בקרת זהויות :  World Athletics: 14442839
שלווה (מושב)

| --- | --- |
הכניסה ליישוב
מדינה: ישראל ישראל
מחוז: הדרום
מועצה אזורית: שפיר
גובה ממוצע: ‎164 מטר
תאריך ייסוד: 1952
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 579 תושבים
    - שינוי בגודל האוכלוסייה: ‎-1.2% בשנה
 מפת מיקום  מפה דינמית   (למפת מערב הנגב מוגדלת) שלווה(למפת מערב הנגב רגילה) שלווה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שלווה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שלווה31°33′49″N 34°46′02″E﻿ / ﻿31.5637406762873°N 34.7671108728858°E﻿ / 31.5637406762873; 34.7671108728858  heמפת היישובים של מועצה אזורית שפיר (in English: Shafir Regional Council) באדום - שלווה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

תצלום אווירי מושב שלווה 2022
צילום אוויר של מושב שלווה
שלווה (שַׁלְוָה) הוא מושב ציוני דתי באזור דרום השפלה בקרבת העיר קריית גת מיסודה של תנועת הפועל המזרחי השייך למועצה אזורית שפיר.
משמעות שם המושב – שלווה ורוגע. מקור השם מפסוק מספר תהילים "יהי שלום בחילך שלווה בארמנותייך...".
תושבי היישוב הם דתיים לאומיים או מסורתיים. רובם הגיעו מלוב, וחלקם הקטן מתוניס.
לאורך שנות קיומו התפרנסו רוב תושבי המקום מחקלאות, אך עם היחלשות ענף החקלאות באזור, נטשו רובם את התחום. בשנים האחרונות הוקם הרחבה למושב של משפחות מחוץ ומבני המושב.
במושב קיימים מגוון מוסדות ציבור כגון בית כנסת, כולל אברכים "שלווה בארמנותייך", מקווה טהרה, גן ילדים רב-גילאי, וסניף בני עקיבא.
רבה הראשון ומייסד המושב, היה הרב גבריאל מגידיש עד לפטירתו בשנת 1997. בשנת 2003 התמנה הרב דוד זנו לרב המושב.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588146205171
שארטר

| --- | --- |
סמל שארטרסמל שארטר
קתדרלת שארטר בולטת בקו הרקיע של העיר
קתדרלת שארטר בולטת בקו הרקיע של העיר
 מדינה:  צרפת צרפת
 חבל:  סאנטר-עמק הלואר סאנטר-עמק הלואר
 מחוז:  אר ולואר
 ראש העיר:  Jean-Pierre Gorges
 שטח:  16.85 קמ"ר
 גובה:  142 מטרים
 אוכלוסייה:  ‏
  ‑ בעיר:  38,447 (1 בינואר 2021)
  ‑ צפיפות:  2,395 נפש לקמ"ר (1999)
 קואורדינטות:  48°27′21″N 1°29′03″E﻿ / ﻿48.455847°N 1.484184°E﻿ / 48.455847; 1.484184
 אזור זמן:  UTC+1
 https://www.chartres.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שארטר(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי שארטר(למפת סאנטר-עמק הלואר רגילה) אורליאן טור בורז' בלואה שאטורו נורמנדי פיי דה לה לואר  אקיטן החדשה אוברן רון-אלפ  בורגון פראנש קונטה  איל-דה-פרנסשארטר(למפת סאנטר-עמק הלואר מוגדלת) אורליאן טור בורז' בלואה שאטורו נורמנדי פיי דה לה לואר  אקיטן החדשה אוברן רון-אלפ  בורגון פראנש קונטה  איל-דה-פרנסשארטר  he tabBackground:;tabBorder:#aaa;defaultTab:0;
איור של העיר מהמאה ה-17
שָארְטְר (בצרפתית: Chartres) היא עיר בצרפת, בירת מחוז אר ולואר. העיר, השוכנת כ-80 ק"מ דרום-מערבית לפריז, מונה כ-40,000 תושבים (1999).
היסטוריה

העיר הייתה מוקד חשוב בתקופה הגאלו-רומית בצרפת. ב-858 היא נשרפה על ידי ויקינגים. תושביה גברו עליהם בשנת 911 אחרי ניסיונם להטיל על העיר מצור. בימי הביניים פרחה העיר כמוקד תרבותי וכלכלי, בעיקר הודות לשריד קודש שהנוצרים מאמינים שהוא טוניקה שהייתה שייכת למרים, אם ישו, שריד שהפך את העיר למרכז צליינות. אז גם נבנתה בעיר קתדרלת שארטר הגותית (1134–1145 ו-1194–1260) אשר עמה מזוהה העיר.
במאה ה-15 נכבשה העיר על ידי האנגלים לתקופה של כ-15 שנים. במאה ה-16 היא הותקפה על ידי הפרוטסטנטים, ללא הצלחה, במסגרת מלחמת הדתות הצרפתית. במלחמת צרפת–פרוסיה הייתה שארטר תחת מצור ב-1870 והיוותה מוקד מרכזי בהמשך המערכה. במלחמת העולם השנייה ספגה העיר פגיעות קשות ביותר כמו ערים רבות נוספות בצפון-מערב צרפת.
אתרים מרכזיים

העיר ידועה בשל קתדרלת שארטר הגותית, שהוכרה כאתר מורשת עולמית של אונסק"ו ב-1979. מבנה חשוב נוסף הוא כנסיית סן-פייר, שנבנתה במאה ה-13 בסגנון גותי קורן.
קתדרלת שארטר
קתדרלת שארטר
כנסיית סן-פייר
כנסיית סן-פייר
ערים תאומות

פרו קוסקו, פרו
הרשות הפלסטינית בית לחם, הרשות הפלסטינית
שיר נבואי קוסמי עליז

"שיר נבואי קוסמי עליז" הוא שיר מאת יוני רכטר ועלי מוהר. הוא יצא לאור תחילה בשנת 1983, בביצוע של רכטר וגידי גוב, ואז ב־1985, באלבומם המשותף של יוצריו "בגובה העיניים".
רקע

רכטר כתב, הלחין וביצע את הבית הראשון בשיר, ומוהר כתב את השאר. השיר נכלל באלבומם המשותף "בגובה העיניים".
תוכן

כל מילה בשם השיר מתארת את התוכן באחד מחלקי השיר:
"נבואי" - הבית הראשון עוסק בניבוי העתיד, לדוגמה: "תבין הכל, תדע, לא תאמר מילה אחת...".
"קוסמי" - הבית השני עוסק ביקום ובטבע, כמו שביל החלב ואווז הבר הלוקחים את כוחם מהקוסמוס.
"עליז" - החלק האחרון מזכיר את שחקנית הקולנוע בריז'יט בארדו, את אווז הבר, ועץ שקם לתחייה מהשלכת.
השיר עוסק במהות החיים, בחוש הטבעי שמנחה את האדם איך ולאן ללכת - "הו, לך ישר לך לבד אל תפחד". לפעמים ללכת כמנהיג "כמו עמוד ענן, כך תלך לפני העדר", כמו שעמוד הענן הלך בראש בני ישראל ביציאה ממצרים. מצד שני, השיר עוסק ביכולת להבין שמגיע רגע בחיים שבו צריך לעצור. בנוסף, השיר מדבר על ה"מצפן" של המנהיג "משהו בך יאמר לך המשך בדרכך" - התחושה הפנימית שלו, הדרך שבה הוא הולך ומוביל בה את האנשים שהולכים אחריו. הענן, הערפל ועמוד העשן מוזכרים בשיר כביטויים לנחישות, לדבקות בדרך ולאמונה בה. המנהיג צריך להתעלם מההפרעות ומהפיתויים שגורמים לו לסטות מהדרך: "אתה הולך ישר, לא שם לב לכוכבים שזוהרים כדי לסנוור את העיניים. משהו בך יאמר לך המשך בדרכך". השיר נותן בכל בית דוגמה מהחיים שממנה אפשר ללמוד איך להתנהג ואיך להמשיך להתקדם בהם.
הבית הראשון עוסק בעמוד הענן המוזכר במסע של בני ישראל במדבר, ההתגלמות האלוהית שהובילה ושהדריכה את בני ישראל בנדודיו: "וַה' הֹלֵךְ לִפְנֵיהֶם יוֹמָם בְּעַמּוּד עָנָן לַנְחֹתָם הַדֶּרֶךְ, וְלַיְלָה בְּעַמּוּד אֵשׁ לְהָאִיר לָהֶם" (ספר שמות, י"ג)..
הבית השני מספר על שביל החלב שממשיך לנוע מבלי להתחשב בכוכבים שמפריעים לו בדרכו.
הבית השלישי עוסק בדימוי בני האדם לתופעת הטבע של נדידת להקות של אווזי בר. האווז בראש הלהקה אינו נרתע מהמרחק, מוביל את הלהקה וטס בראשה. בזמן הנדידה אווזי הבר עפים בשני טורים בצורת חץ אחרי האווז הראשון. מעוף האווזים דורש אנרגיה רבה משום שאין להם כמעט כושר דאייה; התעופה אקטיבית, ולכן האווז המוביל מוריד מהאנרגיות הנדרשות לאווזים האחרים שעפים אחריו. אצל האווז מדובר באינסטינקט, אצל האדם מדובר במצפון ובקול הפנימי שקורא לו להמשיך.
הבית הרביעי מדבר על השחקנית בריז'יט בארדו. בשיר בריז'יט, אשר פועלת לשיפור היחס לבעלי חיים ובנושאים חברתיים נוספים, מתוארת כ"צופה מן המרפסת" על כולם.
לעומת שאר הבתים שמתארים פעילות אקטיבית, הבית החמישי והאחרון מתחיל בצורה פסיבית "בלי להתכוון תן לעצמך ללכת". בהמשך הבית מבינים שהכוונה היא להקשיב ל"מצפן הפנימי" שאומר להמשיך ללכת, כלומר שזו הדרך להתמודד על קשיים ומשברים.
קבלה ותפוצה

העיתונאי יוסי חרסונסקי טען שהמוזיקה בשיר מיוחדת, מלודית וקצבית להפליא. השיר מושמע ומושר במסיבות וטקסי סיום. כמו כן יש המכנים אותו "שיר חניכה".
ביצועים

בשנת 2020 יצא ביצוע מחודש לשיר בתוכנית הטלוויזיה "זהו זה!".
הערות שוליים

1 2 3 4 5 6 7 8  עפר גביש-אירועי זמר, שיר נבואי קוסמי עליז, סיפורי שיר, באתר עפר גביש - אירועי זמר
1 2 3 4 5 6 7  heitner, פינתי השבועית ברדיו: שיר נבואי קוסמי עליז, באתר הבלוג של אורי הייטנר, ‏2012-11-26
1 2 3 4 5  יוני רכטר שיר נבואי קוסמי עליז, באתר yosmusic.com, ‏2021-11-07
1 2 3 4 5 6 7 8 9 10 11    אלחנן סמואל, ‏כמו עמוד ענן במדבר: ללכת, בלי פחד, בעיתון מקור ראשון, 28 בינואר 2021
↑   זהו זה! 2020 | שיר נבואי קוסמי עליז (שיר), סרטון בערוץ "כאן 11 - תאגיד השידור הישראלי", באתר יוטיוב (אורך: 4:07)
| --- | --- |
בקרת זהויות :  MusicBrainz work: 8daa0045-eae9-4012-b8d5-4036748f221f 
עטיפתו של תקליט השדרים מ־1983
שומר פיצה

שומר פיצה
פיצה בקרטון, עם שומר פיצה
שומר פיצה או שולחן פיצה הוא אביזר המשמש למניעת מגע בין החלק העליון של קופסת אחסון המזון, כמו קרטון פיצה לבין המזון עצמו. האביזר מונע את שקיעת מרכז הקרטון והצמדותו למרכז המזון.
שומר הפיצה עשוי מפלסטיק והוא לרוב בעל שלוש רגליות, לעיתים ארבע. בדרך כלל שומר הפיצה הוא בצבע לבן והוא ממוקם לרוב במרכז הפיצה. הוא מוצב לפני סגירת הקרטון, לפני משלוח הפיצה. שומר הפיצה מיועד לשימוש חד פעמי ונזרק לאחר אכילת הפיצה יחד עם הקרטון.
היסטוריה

שומר הפיצה נרשם כפטנט ב-1985 על ידי כרמלה ויטלה (Carmela Vitale) ממדינת ניו-יורק, ככיסא-חצובה שיוצב במרכז הקופסה כדי למנוע מחלקה העליון לשקוע לתוך פיצה, עוגה ומזונות נוספים שנשמרים בתוך קופסה. השם המקורי של הפטנט היה: "שומר אריזה", אך מאז השם השתנה ל"שומר פיצה", וזה השם המקובל כיום לתיאור המוצר. פטנט מס' 4,498,586 הוגש ב-10 בפברואר 1983 ואושר ב-12 בפברואר 1985. מאז הומצאו למוצר גרסאות נוספות, למשל
שומר פיצה עם רגלית אחת משוננת המסייעת בהפרדת חתיכות פיצה דבוקות על ידי חיתוך הבצק והגבינה.
שכבת תאי בסיס

| --- | --- |
 תמונה היסטולוגית המציגה קטע של האפידרמיס. שכבה תאי הבסיס מסומנת קרוב להתחתית.
 סיווגים
 ICD-11:  XA9QS1 
 
שכבת תאי הבסיס או השכבה הבסיסית, המכונה לעיתים שכבה germinativum (בלטינית: Stratum basale) היא השכבה העמוקה ביותר מבין חמש שכבות האפידרמיס, כלומר הכיסוי החיצוני של העור ביונקים.
השכבה הבסיסית היא שכבה אחת של תאי בסיס עמודיים או קוביים. התאים מחוברים זה לזה ולתאי שכבת הספינוסום שמעליהם על ידי דסמוזומים והמידסמוזומים. גרעין התא גדול, בצורת ביצה ותופס את רוב התא. תאי בסיס מסוימים יכולים לפעול כמו תאי גזע עם יכולת להתחלק ולייצר תאים חדשים, ולעיתים אלה נקראים תאי גזע קרטינוציטים בסיסיים. אחרים משמשים לעיגון העור המבריק (עור ללא שיער).
הם מתחלקים ליצירת קרטינוציטים של שכבת ספינוסום, אשר נודדים באופן שטחי. סוגים נוספים של תאים המצויים בשכבת תאי הבסיס הם מלנוציטים (תאים המייצרים פיגמנטים) ותאי מרקל (קולטני מגע).
משמעות קלינית

סרטן תאי הבסיס הנקראים גם קרצינומה של תאי בסיס, מהווים כ-80% מכלל סוגי סרטן העור. לא כל סוגי הסרטן של תאי הבסיס מקורם בתאי הבסיס, אך הם נקראים כך מכיוון שתאי הסרטן דומים לתאי בסיס כאשר רואים אותם במיקרוסקופ.
בעובר גדל נוצרות טביעות האצבע במקום שבו שכבת תאי הבסיס פוגשת את הפפילות של שכבת העור הבסיסית (השכבה הפפילרית), וכתוצאה מכך נוצרים הרכסים העדינים על האצבעות. טביעות האצבע הן ייחודיות לכל אדם ומשמשות לניתוחים משפטיים מכיוון שהדפוסים אינם משתנים עם תהליכי הגדילה וההזדקנות.
תמונות נוספות

אפידרמיס ודרמיס של עור האדם
קטע של האפידרמיס
ראו גם

רשימת קרטינים המתבטאים במערכת האינטגומנטרית האנושית (באנגלית)
הערות שוליים

↑  McGrath, J.A.; Eady, R.A.; Pope, F.M. (2004). Rook's Textbook of Dermatology (Seventh Edition). Blackwell Publishing. Pages 3.7. מסת"ב 978-0-632-06429-8.
↑  Habif, Thomas P. (2010). Clinical Dermatology, 5th ed. Mosby. p. 1. ISBN 978-0-7234-3541-9.
↑  "Skin Cancer (Non-Melanoma) - Introduction". Cancer.Net (באנגלית). 25 ביוני 2012. {{cite web}}:  (עזרה)
↑  "Basal Cell Carcinoma - Skin Disorders". MSD Manual Consumer Version.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.